bilglass
Store norske leksikon,Teknologi og industri,Transport,Bil,Bilfag,Bilens karosseri og understell
Bilglass er en spesiell type glass som brukes som sideruter, frontrute og bakrute i kjøretøy. På noen kjøretøy brukes det også til glasstak. Det stilles spesielle krav til gjennomsiktighet, planhet og brytningsindeks. Bilglass brukes både på tyngre og lette kjøretøy, samt på anleggsmaskiner og traktorer og lignende.
Typer glass Side- og bakruter er nesten alltid laget av herdet glass, mens frontrutene nå er av laminert glass. Det laminerte glasset består da av to lag plant glass som varmformes i egnet verktøy og deretter kobles sammen med en film av spesialplast (PVB, polyvinylbutyrat) slik at laminatet blir seigt og slagfast. Frontruten festes i bilen ved liming, stort sett med tokomponentlim av type polyuretan. Dermed danner ruten en integrert del av karosseriet og bidrar til karosseriets vristivhet og sikkerhet. Vanlig glass ble brukt som bilruter på eldre kjøretøy, men knuses i skarpe, farlige og ganske store biter. Herdet glass tåler ca 4–5 ganger mer ved slag og trykk i forhold til vanlig glass. Herdet glass går dessuten «i tusen biter», altså i veldig små biter, og faller sammen når glasset knuses. Disse små glassbitene er ikke skarpe eller farlige, og brukes som sideruter i alle typer kjøretøy i dag. Laminert glass tåler store påkjenninger, men går ikke «i tusen biter» på samme måte som herdet glass. Det slår sprekker, men blir fremdeles stående «intakt» og delvis gjennomsiktig etter at glasset er knust. Dette på grunn av «filmen» av spesialplast mellom glasslagene som holder igjen glassbitene og sikrer fortsatt sikt og at glasskår skal skade fører eller passasjerer.Noen mer eksklusive kjøretøy har også laminerte side og bakruter i tillegg til frontruten. Fordelen med laminerte sideruter er at det er vanskelig å lage hull igjennom i forhold til herdet glass og derfor mer innbruddsikkert. Laminert glass har også en bedre støydemping enn herdet glass. Skuddsikkert glass er laminerte ruter med flere lag, der lagene består av forskjellige typer glass og spesialplast. Antall lag med glass og hvilke typer glass og spesialfilm som brukes, er avgjørende for hvilke kuler glasset motstår.En skuddsikker siderute er fra cirka 20–50 mm tykk og oppover. Den er også mye tyngre en ordinære sideruter. Les mer i Store norske leksikon bil sikkerhetsglass